Liikuntapaikkarakentaminen - OKM - Opetus- ja kulttuuriministeriö\nOpetus- ja kulttuuriministeriö luo edellytyksiä liikunnan ja urheilun harrastamiseen avustamalla ja ohjaamalla liikuntapaikkarakentamista.\nSuomessa on noin 40 000 rekisteröityä liikuntapaikkaa, joista noin 71,5 prosenttia on kuntien rakentamia ja ylläpitämiä.\nYksityiset liikuntapaikat, joita on lähinnä\nsuurissa kaupungeissa ja taajamissa,\ntäydentävät kuntien liikuntapaikkatarjontaa.\nHanke esitetään ensin rahoitussuunnitelmaan\nOpetus- ja kulttuuriministeriö laatii vuosittain neljää seuraavaa vuotta koskevan liikuntapaikkojen valtakunnallisen rahoitussuunnitelman. Suunnitelma on ohjeellinen ja valtionavustuksia haetaan aina erikseen. Rahoitussuunnitelmassa käsitellään vain hankkeet, joiden kustannusarviot ovat yli 700 000 (alv 0 %) euroa eli hankkeet, jotka kuuluvat opetus- ja kulttuuriministeriön toimivaltaan. Vuosittain laadittava rahoitussuunnitelma toimii pohjana varsinaisia avustushakemuksia koskevalle seuraavan vuoden käsittelylle ja päätöksenteolle.\nOpetus- ja kulttuuriministeriö ja aluehallintovirastot myöntävät avustuksia liikuntapaikkojen sekä niihin liittyvien vapaa-aikatilojen perustamishankkeisiin. Suurin osa avustuksista suunnataan laajoja käyttäjäryhmiä palveleviin hankkeisiin kuten uima, - liikunta- ja jäähallien sekä lähiliikuntapaikkojen rakentamiseen, perusparantamiseen tai korjaamiseen.\nOpetus- ja kulttuuriministeriö on valtionapuviranomainen, kun hankkeen kustannusarvio on yli 700.000 euroa. Kustannusarvioltaan enintään 700.000 euron hankkeissa valtionapuviranomainen on ao. aluehallintovirasto.\nAvustettavat hankkeet nimetään ennakoivasti neljäksi seuraavaksi vuodeksi laadittuun liikuntapaikkojen rahoitussuunnitelmaan. Suunnitelma laaditaan vain opetus- ja kulttuuriministeriön päätösvaltaan kuuluvista hankkeista. Suunnitelma on ohjeellinen ja se tarkistetaan vuosittain.\nAvustushakemukset toimitetaan ao. aluehallintoviraston (AVI) sähköisen asiointipalvelun kautta. Aluehallintovirasto asettaa hankkeet kiireellisyysjärjestykseen. Opetus- ja kulttuuriministeriö kokoaa päätösvaltaansa kuuluvista hankkeista valtakunnallisen esityksen ja pyytää siitä lausunnon valtion liikuntaneuvostolta.\nAvustusta myönnetään enintään 30 % hankkeen arvonlisäverottomasta kustannusarviosta, ei kuitenkaan enempää kuin 750.000 €, uimahallien kohdalla enintään 1.000.000 €. Valtakunnallisesti merkittävien liikuntapaikkahankkeiden avustus harkitaan tapauskohtaisesti. Avustuksen enimmäismäärä päätetään vuosittain.\nOpetus- ja kulttuuriministeriö avustaa tutkimus- ja kehittämishankkeita, joiden tavoitteena on lisätä liikuntapaikkarakentamisen osaamista ja laatua sekä edistää liikuntapaikkojen turvallisuutta, esteettömyyttä ja ekologisuutta.\nTutkimusta tehdään mm. alan tutkimuslaitoksissa ja korkeakouluissa. Tuloksia sovelletaan yhdyskuntasuunnittelussa sekä liikuntapaikkojen rakennuttamisessa, suunnittelussa, rakentamisessa ja käytössä.\nLiikuntapaikkarakentamiseen liittyviä oppaita julkaistaan opetus- ja kulttuuriministeriön liikuntapaikkajulkaisu -sarjassa, jonka kustantaja on Rakennustietosäätiö.\nSarjassa on ilmestynyt mm. uimahallien, jäähallien ja erilaisten liikuntahallien ja kenttien suunnitteluun ja rakentamiseen sekä esteettömiin liikuntapaikkoihin liittyviä oppaita.\nYhteistyössä Rakennustietosäätiön kanssa on tehty myös lukuisia liikuntapaikkarakentamisen RT-, LVI-, ja Infra-kortteja.\nKäynnissä olevat liikuntapaikkarakentamisen tutkimus- ja kehittämishankkeet\nRakennustieto Oy:n julkaisemat oppaat (Liikuntapaikkarakentamisen oppaat ja RT-kortit)\nLiikuntapaikkojen perustamishankkeiden rahoitussuunnitelma 2021-2024\nLiikunnan koulutuskeskusten perustamishankkeiden rahoitussuunnitelma vuosille 2021-2024\nHakuohje ja myönnetyt avustukset\nLahiliikuntapaikat.fi - Lasten ja nuorten lähiliikuntaympäristön suunnittelua ja rakentamista koskevaa tieto- ja tukimateriaalia. Huom! Sivu päivityksen alla. Sivu siirtyy aluehallintoviraston ylläpidettäväksi.\nVarttuneidenlahiliikuntapaikat.fi - Tietoa liikkumisympäristöistä, joissa on otettu huomioon iäkkäiden ihmisten toimintakyky ja hyvinvointitarpeet.


November 2, 2019 - Eveliina Holm\nMillainen on hyvä mindfulness-ohjaaja?\nMindfulnessin suosio on kasvanut muutaman vuoden aikana hurjasti ja tarjonta lisääntyy edelleen. Ongelmallista on se, että kuka tahansa voi käynnistää mindfulness-kurssin tai ohjata harjoitteita, sillä ohjaaja-nimikettä käyttääkseen ei tarvitse erityislupaa. Kaikenlisäksi kuka tahansa voi kouluttaa mindfulness-ohjaajia. HUI! Tämä asettaa kuluttajan hieman vaikeaan tilanteeseen ja siksi haluankin pohtia hieman sitä, mistä voisi tunnistaa hyvän ohjaajan. Lähtökohdat mindfulnessin ohjaamiseen […]\nMoni on löytänyt apua joogasta erilaisiin selkävaivoihin ja niiden ennaltaehkäisyyn. Silti selkäkivut, usein erityisesti alaselän alueella, voivat yllättää joogin säännöllisestä harjoittelusta ja hyvästä yleiskunnosta huolimatta. Pohdiskelin neljää eri syytä siihen, miksi joogi voi kokea alaselkäkipua. Tiedostamattomuus Oma alaselkäni kipuili shavasanassa vuosien varrella aina silloin tällöin. Muutaman kerran jopa niin pahasti, että kun oli aika […]\nJoogafestival – miten saat eniten irti tapahtumasta?\nPian se on täällä, Joogafestival 2019! Maaliskuussa jo seitsemättä kertaa järjestettävä Joogafestival on tällä hetkellä Suomen merkittävin joogatapahtuma. Olen osallistunut tapahtumaan lähestulkoon joka vuonna ja mielestäni tämä on paikka, jossa kaikki joogasta kiinnostuneet voivat kohdata. Tuo viikonloppu ei ole vain samanhenkisten kohtaamispaikka, vaan monipuolinen annostus kokonaisvaltaista hyvinvointia kaikille! Joogafestival pidetään Kaapelitehtaalla 2.-3.3.2019. Tänä vuonna teemana on ääni ja hiljaisuus. Tapahtumassa on arviolta 140 näytteilleasettajaa, […]\n5 elementtiä & vuodenajat yin joogassa: syksy + metalli\nViime viikkoina kulmiaan kylmän takia kurtistelevia ihmiskasvoja on tullut vastaan aiempaa enemmän. Selvä merkki siitä, että tässä vaiheessa vuotta on aika muokata omia päivittäisiä rutiineja siten, että ne ovat harmoniassa syksyisen ympäristön kanssa. Tarkkailemalla ja ottamalla huomioon elinympäristössämme tapahtuvat muutokset, keho-mieli-sydän pysyy paremmin terveenä ja tasapainossa. Blogissa sukelletaankin siis jälleen vuodenaikoja, viittä elementtiä ja yin joogaa koskevaan […]


Rankan eron läpikäynyt Tarja Smura: ”Lapset pitivät minut ruodussa ja pinnalla” - Viihde - Ilta-Sanomat\nRankan eron läpikäynyt Tarja Smura: ”Lapset pitivät minut ruodussa ja pinnalla”\nJulkaistu: 4.8.2014 13:02\nRankan avioerokriisin läpikäynyt Tarja Smura totuttelee uusperheen arkeen Tampereella. Mies Markus hoitaa työnsä, Tarja kodin ja lapset.\nMuutaman viime vuoden aikana Tarja Smuranhttp://www.iltasanomat.fi/haku/?search-term=Tarja%20Smuran, 44, elämässä on tapahtunut niin paljon, että nykytilanne tuntuu liki ihmeeltä.Tämän kesän Tarja on saanut viimeinkin ottaa rennosti.- Me lähdemme usein eväiden kanssa rantaan. Minusta on kuoriutunut uimapeto, poikien kanssa siellä meuhaan, vilkkaan uusioperheen äiti kertoo.Vuoden 1993 Miss Suomi erosi riitaisesti virolaisesta puolisostaan keväällä 2012. Ero oli Tarjalle rankka paikka. Hän jäi 16 avioliittovuoden jälkeen yksin lastensa Angelanhttp://www.iltasanomat.fi/haku/?search-term=Angelan, 16, Raphaelinhttp://www.iltasanomat.fi/haku/?search-term=Raphaelin, 3, ja Gabrielinhttp://www.iltasanomat.fi/haku/?search-term=Gabrielin, 8, kanssa.Pian hän kuitenkin alkoi, vastoin tapojaan, sähköpostinvaihtoon miehen kanssa, jolta oli saanut pitkän, syvällisen viestin. Mies oli tamperelainen erikoissairaanhoitaja Markus Haapasalohttp://www.iltasanomat.fi/haku/?search-term=Markus%20Haapasalo. He tutustuivat, eikä aikaakaan, kun Tarja oli kääntänyt elämässään kokonaan uuden sivun.Hän meni naimisiin ja muutti perheineen Lohjalta Tampereelle.\nTarja ja Markus menivät naimisiin vuosi sitten.\nNyt Tarja on totutellut uuteen perhe-elämään Tampereella vuoden ajan. Tarjan elämä pyörii tällä hetkellä oikeastaan vain lasten ja kodin ympärillä. Hän on ollut kolme vuotta kotiäitinä, ja kantaa nyt päävastuun uusperheen lapsikatraan hoidosta. Kolmen oman lapsen lisäksi kotona hyörii Markuksen lapsi Samuelhttp://www.iltasanomat.fi/haku/?search-term=Samuel, 7.- Minulla ei ole juuri ollenkaan omaa aikaa. Jos on neljä lasta ja mies tekee vuorotyötä, pyöritän aika yksin tätä arkea ja huushollia.Voimaa lapsista- Olen ikuisesti kiitollinen lapsille, he pitivät minut ruodussa ja pinnalla. Olen jutellut ihmisten kanssa, joilla on samanlaisia kokemuksia. Tämä on yllättävän yleistä ystäväpiirissänikin. Me äidit venytään vaikka mihin. Ei se ole klisee, se on taivaan tosi, Tarja painottaa.Tarjan mies Markus tekee töitä Tampereella ja Lohjalla. Hän on kotona melko harvoin, ja kaipaa niinä hetkinä lepoa, vaikka toki touhuaa myös lasten kanssa.Kun Markus on kotona, hän joutuu hakemaan paikkaansa perheen arjessa. Hän ei esimerkiksi välttämättä henno komentaa lapsia kuin Tarja, jolloin Tarjan asettamat rajat saattavat lipsua.- Leikkisästi sanonkin, että sitten kun se täällä pyörii jaloissa, minulla on tässä viides lapsi.\n- Suhteen voimavara on kiistatta se, että pystymme puhumaan ihan kaikesta. Markus on keskusteleva kumppani, Tarja Smura sanoo aviomiehestään.\nTarja ja Markus ovat olleet naimisissa nyt melkein vuoden. Yhteisen ajan puute on eräs suhteen isoista haasteista.- Aikamoinen monitaituri pitäisi olla, että saisi lapset hoidettua ja aikaa jäisi miehellekin. Sitä tuntee olevansa välillä sellainen kotirobotti, Tarja sanoo.Molemmat kuitenkin tiedostavat, että tilanne on väliaikainen.- Sanoin, että tämä vuosi katsotaan näin. Perheessämme on nyt turbulenssia, koska lapset aloittavat taas koulun ja tytär ammattiopinnot. Mietin, että jääköhän se äiti vain rannalle ruikuttamaan, mistä minä itseni jouluun mennessä löydän?Tarja tunnustaa, ettei kokenut suhteen alkaessa perinteistä, romanttista rakastumista. Aviokriisin jälkeisissä tunnelmissa sellainen olisi ollut sula mahdottomuus.- En heti aluksi rakastunut, tunteet syvenivät pikku hiljaa. Tein Markukselle realiteetit hyvin selväksi. Että näillä voimavaroilla en kykene välittämään ja rakastamaan täysillä, hän kertoo.Tarjaa kiehtoi aikuinen, miehinen näkökulma, vakaus ja tuki, jota hän sai Markukselta. He olivat samankaltaisessa tilanteessa, sillä Markuksen puoliso oli äskettäin kuollut. Tarjan mukaan oli rikkaus, että molemmat aloittivat suhteen sellaisina kuin sillä hetkellä olivat, rikkinäisinä.- Olin oikeasti niin syvissä vesissä ja heikkona. Minulla ei ollut mitään peiteltävää. Se antoi jonkinlaisen varmuuden."Minulle on tärkeää, että lapset tapaavat isäänsä"Tarjalla on yhteishuoltajuus lapsiinsa ex-mies Raul Gescheimerin http://www.iltasanomat.fi/haku/?search-term=Raul%20Gescheimerinkanssa.Pojat tapaavat isäänsä, ja Tarja toivoo, että tulevaisuudessa tapaamisia olisi enemmänkin, kun pienin lapsi kasvaa.- Minulle on alusta saakka ollut tärkeää, että lapsillani on oikeus saada olla isänsä kanssa.- Moni saman kokenut on sanonut, että kaiken muun voisi antaa anteeksi, mutta ei sitä, jos isä on kohdellut lapsiaan huonosti. Lapsiaan haluaa suojella mielipahalta ja pettymyksiltä. Se varmaan on sitä syvintä äidillisyyttä.


ei-kategoriaa arkistot - Page 2 of 65 - Talo RautioTalo Rautio | Sivu 2\nTässä tilannekatsaus autopihanlaatoituksen etenemiseen ja samalla puutarhan portti tuli valmiiksi – ja toimii.\nSuodatinkankaan asennus saatu alkuun.\nAloitetaanpa tarina muutama työvaihe aikaisemmin:\nEnsimmäinen työvaihe oli se, että autokatos piti siivota ja tyhjentää. Sinne oli rakentamisen ja asumisen aikana kertynyt jos jonkinlaista tavaraa. Onhan tämä ollut tänä kesänä sateelta suojaisana paikkana hyvä kohta sirkkelille ja muilekin työvälineille.\nPaikat alkaa olla siivottuna. Hiekkapiha näyttää melkein yhden vuoden asumisen ja muutaman vuoden raksaamisen jälkeen tältä – eli suht tasainen ja hyvin on jo tiivistynyt nytkin. Korkeuseroja on kuitenkin sen verran, että suoraan tähän ei voi suodatinkangasta levittää.\nTasoitushommat käynnissä pattinkeja ja luotilankoja käyttäen. Pattinkit on ostgettu Byggmaxista ja ne jäi yli äskeisestä terassiprojektista. Pattinkin leveys on 44mm ja ne ovat todella suoria – tarkistin suoruuden talon lautaseinää vasten.\nPihan korko oli myös melkein oikea. Päärappusten alin askelma määrä koron – eli tässä kohtaa soraa pitää poistaa noin 10 cm, että saa ensin kankaan alle, sitten siihen vähän asennushiekkaa, ja lopuksi pihakivet niin, että niiden yläpinta tulisi askelman kanssa samaan tasoon. Tai ainakaan pihankiven taso ei saa olla rappusten askelmaa korkeammalla – tämä tilanne tällaisenaan näyttäisi ihan hölmöltä.\nEnsimmäiset luotilangat viritelty vaakatasoon ja samaan korkeuteen päärappusten askelman kanssa. Näin saa hiukan hahmoteltua korkeusvaihteluita ja pihan kaltevuutta itselleen. Pihan pitäisi kallistaa talosta pois päin. Niin kuin se tekeekin jo lähtötilanteessa.\nPIha ajettu 90 kg:n tärylätkällä pariin kertaan. Korkeusheitto on tässä vaiheessa eli tiivistyksen jälkeen luokkaa 1-2 cm paikasta riippuen. Yritetään ottaa se sitten kiinni ja takaisin asennushiekan avulla. Seuraavaksi kuitenkin suodatinkangas tähän päälle, suoraan vasten kovaa pohjaa.\nPihan lanauksen kanssa samaan aikaan puutarhan porttityömaalla toinenkin portin jalka on nyt valettu maahan, ja tuettu nippusiteillä oikeaan asentoon muun portin suhteen. Muilta osin tein valuhommat jo päivää aikaisemmin, ja nyt parilla välipalikalla ja kireillä nippusiteillä sain toisen jalan oikeaan asemaan niin että kokonaisuus on hyvä ja toimii. Säätövaraa toki on saranapuolen ruuveissa, eli jos tämä ei olisi näin onnistunut, niin ei maailma siihen olisi kaatunut.\nPortin lukko kokeiltu. Hyvin toimii. Tosin en taida lukkoa ikinä tarvita – jos joku haluaisi puutarhaan tulla silloin kun portti on lukossa, niin saahan tämän portin helposti kierrettyä. Lukko ja avaimet tuli kuitenkin portin mukana.\nTolpan ja sadevesikaivon paikoille leikattu reiät kankaaseen.\nSuoran kulman mittaaminen käynnissä.\nKivien ladonta alkaa siis päärappujen edestä, jotta saan ne oikeaan korkoon. Ja siitä sitten asennushiekkaa säännöstelemällä saan vielä säädettyä pihan kaltevuutta talosta poispäin. Nyt tässä vaiheessa olisi hyvä saa laatoituksen suunta selväksi, niin että se lähtisi suorassa kulmassa talosta pois päin. Jos tässä kohtaa epäonnistuu, sitten tulee kivien leikkaushommia jatkossa aika paljon talon seinää vasten, ja lopputuloskin näyttää pikkuisen hölmöltä.\nSitten vielä Pythagoraan lauseella tarkistus, että onko suorakulma suora vai vino. Kun mittaustulosten perusteella pihan leveys on 9,50m, Talon leveys (mittakepistä mittakeppiin) 10,21m (talo itse 10,2 metriä leveä tässä kohtaa raput mukaan luettuna), ja näin kolmion pitkäksi sivuksi tuli 13,90m. Tarkistuslaskennan mukaan se oli 4 cm tarkkuudella oikein. eli pikkuisen hienosäätöä mittakeppien paikkoihin, niin sitten ainakin linjanarut on täsmälleen oikein. Miten sitten laatoitus suostuu linjanarua noudattamaan – niin se nähdään kohta.\nKategoriat: ei-kategoriaa\t| Avainsanat: pihakivien asentaminen, pohjatyöt, portti puutarhaan\nJulkaistu 15.7.2015 , kirjoittanut Mika\nLöysin Biltemasta puutarhan portin, joka mitoiltaan ja hinnaltaan (se maksoi 95€) oli niin sopiva, että piti ostaa se pois. Aiemmin olin ajatellut rakentaa portin rima-aidoista jäävillä ylijäämärimoilla. Mutta käyhän tämä näinkin, ja portti on itse asiassa hyvä laittaa ennen laatoitustöitä, niin kuopankaivaminen kävi helposti ja ilman pihakivityksen purkamista.\nTeen portin asennustyön kahdessa osassa, ensin valoin itse portin tolpan, ja päivä-pari sen jälkeen valan vastatolpan – niin että se tulee sopivalle tasolle lukon kielen suhteen, ja niin että sen saa sitten siinä vaiheessa muuta porttia vasten hyvin tuettua, niin tukee sekin sitten vatupassiin.\nTässä vaiheessa mennään nyt portin suhteen:\nPortin puoleinen jalka valettu betoniin ja portti tuettuna. Portti oli helppo tukea kukkapenkin reunuksiin. Alla syrjällään olevat 6 tuuman pattingit antavat oikeaa korkeutta niin, että sitten kun tässä kohtaa on pihalaatat, niin portin alle jää vielä tyhjää tilaa noin 10 cm. Vasen tolppa valetaan sitten kun oikea on jo kunnolla kiinni ja vasemmat voi silloin tukea muuhun porttiin kiinni, ja täsmälleen oikealle kohdalleen. Silloin kokonaisuudesta pitäisi tulla toimiva peli.\nTässä vielä aikaisemmat työvaiheet, että miten yllä olevaan tilanteeseen on päästy:\nBilteman portissa on hyvä säätövara. Jos maaperä elää, porttia voi kahdella ruuvilla siirtää sivusuunnassa – tai jompaa kumpaa ruuvia käyttäen voi myös pikkuisen kallistaa porttia tarvittaessa.\nVanha maalipurkki kaivettu maahan odottamaan valua ja portin tolppaa sisäänsä. Kuvan yläkulmassa näkyvässä sadevesiputkessa menee Easy Connect johto kukkapenkistä toiseen – eli sillä on reilun kokoinen putki suojanaan. Näin tuli samalla hyödynnettyä rakentamisesta ylijääneitä putken pätkiä.\nTämän kertaisessa ”maaperätutkimuksessa” hiekkaa riitti niin syvälle mitä lapiolla pääsi. Tontilla oli siis jo aiemmin toinen talo, ja tontille on tuotu savimaan päälle aikoinaan noin metrin paksuudelta soraa, ja itse ollaan tietysti tuotu vielä sepeliä yms. siihen sitten lisäksi. Tällä kertaa ei löytynyt luistimia eikä muutakaan ”ylimääräistä”.\nMatti hoiteli betonimyllyn ja auttoi portin paikoilleen nostamisessa – ei sitä olisi yksi oikein märkään betoniin ja vatupassiin helposti saanutkaan, se painaakin jo jonkin verran.\nSitten vaan kasa kiviä pohjalle, ja betonia päälle, ja ämpärin pohja läntättiin sitten siihen märkään betoniin, jota tuli vähän maaliämpärin ympärillekin.\nKuuden tuuman pattingin pätkät antaa osviittaa siitä, mille korkeudelle portin alalaita tulee. Ensin pihakivet ottavat noin 5 cm tilaa, sen jälkeen jää portin alle vielä 10 cm vapaata tilaa. Ei sitten talvellakaan lumi ja jää ota ihan heti kiinni.\nSamaan aikaan tässä rinnalla menee pihakivi-projekti, joka nyt edelleenkin tasausvaiheessa menossa. Vielä on pari loivaa kuoppaa, jotka haluan tasata, sen jälkeen kun en enää 4,5 metrin pattingin pätkällä monttuja löydä, sitten kastelen pihan, ja ajan tärylätkällä pihan ympäri, ja laitan kankaan. Sen jälkeen pohjien tasausta ei voi enää tehdä, vaikka kankaan päälle muutaman sentin asennushiekka hiukan epätasaisuuksien tasoittamista yksittäisten kivien kohdalla vielä salliikin. Kuvassa vasemmalla näkyy vanhan talon kaivonkansi, jonka alla nyt on salaojakaivo. Kaivonkansi on täsmälleen oikeassa korossa, eli samassa tasossa mihin pihakivet tulee, ja kaivonkannen yli voi ajaa autolla ilman että salaojakaivo rasittuisi tai menisi rikki. Nyt on vielä yksi loiva monttu, joka tarvitsee tasoitusta, sen jälkeen pääsee vetämään suodatinkankaat, sitten asennushiekkaa, ja sitten kivet. Ei taida tulla ihan tällä viikolla vielä valmista…\nBlogin lukeminen ja päivittäminen ovat olleet vähän hankalia tällä viikolla teknisistä ongelmista johtuen. Tilanne jatkuu yhä, toivottavasti sivustojen ylläpito saa ongelmat korjattua. Siihen asti välillä yhteydet toimii, välillä ei…\nJulkaistu 12.7.2015 , kirjoittanut Mika\nTänään iski rankkasateen kuuro ja vasaraväsymys. Eli en taida tänään tehdä yhtään mitään. Alkaa jo ensimmäinen kesälomaviikko jaloissa ja käsissä vähän tuntuakin.\nVanhoja valokuvia on kuitenkin aina mukava katsella, ja siihen sain innoitusta päärappusten päivämäärästä, rappusten kulma on signeerattu tasan vuosi sitten:\nTasan vuosi sitten oli päärappusten kulmassa betoni vielä märkää. Signeeraus tehty 8 mm harjaterästä kynänä käyttäen. ”M.Rautio” -nimisiä henkilöitä asuu tällä hetkellä Talo-Rautiossa 4 kpl, koska meidän kaikkien etunimet alkaa M-kirjaimella.\nSigneeraus on tavallisesti kilpikonnan alla vähän piilossa.\nKilpikonnan vieressä on erikoinen (?) kivi, joka koostuu kahdesta erilaisesta kiviaineksesta. Yleensä pyöreät kivet – ne mitä olen itse nähnyt – ovat yhtä ja samaa kiviainesta.\nPihahommia olen nyt tehnyt parisen kuukautta, ensin hitaasti aina päivätöiden jälkeen muutama tunti kerrallaan, ja nyt kesälomalla vähän enemmänkin. Sade on ollut kuitenkin vähän hidasteena näissäkin hommissa. Ei pieni tihkusade mitään haittaa, mutta kunnon sade kastelee jo varttitunnissa, joten ei silloin ulkona tee mieli olla.\nMutta katsotaanpa nyt sitten samaan syssyyn miltä näytti toukokuun alussa – ja miltä näyttää tänään. Kyllä pikkuisen on jo edistystä havaittavissa?\nNäkymä autopihalta viherpihalle 03.05.2015.\nSama paikka reilut pari kuukautta myöhemmin 12.7.2015.\nNäkymä yläterassilta 03.05.2015.\nSama paikka reilut 2 kuukautta myöhemmin 12.7.2015.\nNyt kun ollaan 9 kuukautta jo asuttu, niin samalla voisi ehkä katsoa vielä muutaman kuvan vajaa vuosi sitten viime kesältä – jolloin saa vielä enempi perspektiiviä siihen, että miten maisema on muuttunut:\n07.08.2014 autokatoksen salaojatyöt menossa.\nSama paikka 12.7.2015. Tähän pitäisi nyt alkaa laittamaan pihakivetystä.\n24.07.2014 tilanne. Vielä ei näy yhtään terassilautaa missään – ei edes ylätasolla.\n20.07.2014 tilanne. Kuvassa alhaalle keskellä näkyvän salaojakaivon kohdalla on nyt terassin ja kukkapenkin kulmaus.\nKategoriat: ei-kategoriaa\t| Avainsanat: ennen ja jälkeen kuvia, pihaprojekti\nKategoriat: ei-kategoriaa\t| Avainsanat: Asuntomessut Vantaa 2015, ennakkotutustuminen messukohteisiin, Meidantalo.fi


Poista Dynamic Pricer\nMikä on Dynamic Pricer?\nDynamic Pricer on laajalle levinnyt sovellus, joka on yleensä merkitty ”mainosohjelman” ja todennäköisesti ei-toivottu ohjelma (pentu). Tämä ohjelma on edistettävä arvokasta lisäosa, joka on tarkoitus auttaa ihmisiä löytämään parempia tarjoukset ja alennukset halutut kohteet. Jos olet ajatellut, että Dynamic Pricer auttaa sinua säästää rahaa, että on tuskin mahdollista, koska tämä ohjelma on vain työkalu, jota käytetään tehdä ihmistä vierailee affiliate sivustot. Kun ottaa se tietokoneeseen, saatat olla tulvii ärsyttäviä mainoksia ja ohjaa eri Sponsoroidut sivustot. Jos sinulla on mainoksia, jotka on merkitty ”DynamicPricer mainoksia”, ”DynamicPricer tarjouksia”, ”Powered by DynamicPricer”, ”Tuonut sinulle DynamicPricer”, jne., se tarkoittaa sitä, että tämä ohjelma on jo järjestelmässä. Älä tuhlaa aikaa ja poistaa sovelluksen, ennen kuin se alkaa, keskeytän osaksi selaimen.\nImuroi poistotyökalupoistaa Dynamic Pricer\nKerran sisällä Dynamic Pricer alkaa seurata online-toimintaa se tarkistaa mitä sivustot vierailet ja mitä sinun etsiä queries. Tietojen mukaan ohjelma luo mainoksia ja upottaa sponsoroituja linkkejä niihin. Jos käyttäjä klikkaa Dynamic Pricer sopimuksia, ne lähetetään eri tuntemattomille sivustoille ja auttaa rakentamaan liikenne näitä sivuja. Varo että voit päätyä vierailulla vaarantunut sivut ja jopa saada tietokoneen tartunnan. Ei koskaan tulisi klikkaa satunnaisesti mainokset, jotka näkyvät tietokoneen ja poistaa Dynamic Pricer käsitellään heti tunnista niitä.\nVoit ladata tässä kyseenalaista plug-in tietoisesti, ajattelua, että se parantaa sinun Jäsentenvälinen jyrsiminen kokemusta tai lisätä tämä ohjelma tietokonejärjestelmä tietämättä siitä. Toinen jakelutapa on paljon enemmän harhaanjohtava, koska se auttaa DynamicPricer virus tietokonetta selän taakse. Muut välttää tämän ohjelman ja sen tunkeutuminen sinun pitäisi olla hyvin varovainen lataamista freewares verkosta. Vältä myös luona epävarma websites avulla laitonta sisältöä, koska olet vahingossa asentanut DynamicPricer. Jos asennuksessa PDF Luoja, download manager ja samanlainen Ilmainen ohjelma tuntemattomista lähteistä, sinun pitäisi tarkistaa tämä ohjelma on riittävän turvallinen ja onko ei-toivotut tarvikkeet liitetty siihen. Jos olet huomannut mitään niistä, poistaa niitä valitsemalla mukautettu tai Advanced asennus.\nMiten poistaa Dynamic Pricer?\nJos olet lukenut Käyttöehdot sopimuksen poliittisen osaston kyseenalainen ohjelma, voit selvästi nähdä, että se on vielä toinen mainoksilla tuettu sovellus: ”kun lataat ja käytät ohjelmistoa (DynamicPricer) annat suostumuksesi näyttämään sinulle kolmannen osapuolen sisältöä (käyttämällä pop-ups, bannerit, hintavertailu, Kupongit, järjestelmävaroitukset rivi tekstiä ja näyttää mainoksia) meidän tai meidän kuuluvien kumppaneiden tekniikka.”. Ei ole tarpeen pitää tarpeettomat ohjelmat tietokoneeseen.\nPoista freeware, joka liittyy Dynamic Pricer:\n2. Kun tässä lisää tai poista ohjelmia/Uninstall ohjelmaa, etsiä äskettäin asennettu/tuntemattomia sovelluksia, kuten DynamicPricer, Sedori, Etsi Assist, SafeSaver, SupTab, ValueApps, Lollipop, päivitetty versio, DP1815, Video-soitin, käännynnäinen arkistoida Free, Plus-HD 1.3, BetterSurf Trusted Web LyricsBuddy-1, Media Player 1.1, säästöjä Bull, Niko Pro 1.2 Websteroids Supra säästöjä, HD-Plus 3,5, Re-markit.\n3. Valitse ’Poista’ ja OK-näppäintä.Imuroi poistotyökalupoistaa Dynamic Pricer\nDynamic Pricer tarjoukset poistaminen Internet Explorer\nLäpi Työkalurivit ja laajennukset. Poista kaikki liittyvät Dynamic Pricer ja kohteet tiedät että tehdään ole Google, Microsoft, Yahoo, Oracle ja Adobe.\nDynamic Pricer tarjoukset poistaminen Firefox\nKäydä läpi laajennukset ja Addons luettelo, poista kaikki Dynamic Pricer liittyvä ja kohteet eivät tunnusta. Jos et tiedä laajentaminen ja se ei ole tehnyt Mozilla, Google, Microsoft, Oracle ja Adobe luultavasti et tarvitse sitä.\nVoit halutessasi palauttaa Firefox: Siirry Firefox ohjeessa (Ohje tässä OSX käyttäjiä-valikko) -> Tietoja ongelmatilanteisiin. Niin muodoin palauttaa Firefox.\nDynamic Pricer poistaminen Chrome\nLäpi laajennukset-luetteloon ja poista ohjelmia et tarvitse, varsinkin samanlainen Dynamic Pricer. Jos olet epävarma, voit poistaa ne tilapäisesti.\nVaihtoehtoisesti voit syöttää Chrome :/ / asetukset URL Bar , paina Lisäasetukset, Siirry luettelon loppuun ja paina Palauta selaimen asetukset.


Swarovskin kristallimaailma Itävallassa ihastuttaa ja lumoaa kaiken ikäiset.. — zzz333\nSwarovskin kristallimaailma Itävallassa ihastuttaa ja lumoaa kaiken ikäiset..\n14.6.2015 17:05 kaija kelhu\nsuosittu matkakohde Itävallassa\nKollaasit olen itse koonnut ja yhdistellyt.\nPieni näyte kristallikuplasta, jonka sisällä oltiin...\nTsekkiläisen Daniel Swarovskin perustama tehdas vuodelta 1895 elää nyt ehkä parasta kukoistuskauttaan. Viime vuosikymmenillä suuret, tunnetut muotitalot löysivät Swarovskin kristallit, niin vaatteiden kuin myös kenkien ja laukkujen koristeluun. Aikaisemmin lähinnä vain koru- ja lasiteollisuus olivat käyttänyt hyväkseen kristallien kimallusta.\nSwarovski on tullut tunnetuksi laatukristallien edelläkävijänä ja aikoinaan kova kilpailu Tsekin kristallimarkkinoilla toi herra Swarovskin Itävallan Tiroliin. Nyt sen Kristallimaailma on suosittu vierailukohde, joka perustettiin 1995 yrityksen satavuotisjuhliin. Kristallimaailma onkin yksi suosituimmista vierailukohteista Itävallassa.\nItse olen käynyt siellä jo useamman kerran ja aina se on pystynyt tarjoamaan uusia kiehtovia elämyksiä. Eri taitelijoiden tekemiä töitä ja lavastuksia on monessa huoneessa jopa Salvador Dalinkin taipuva kello on löytänyt sieltä paikkansa. Picasson töitä on ollut myös muutamia tässä vuosien varrella. Museon sisällä kuljetaan kristallikäytäviä pitkin eri huoneisiin, jossa on aina eri tyyli ja musiikki lisäämässä katsojalle uusia haasteita löytää se jokin itselle parhaiten sopivin huone tai fiilis. Kuvaaminenkin on vapaasti sallittu, joka on aina hieno asia.\nMuseo päättyy Swarovskin kauppaan, jonne toki pääsee ilman museokierrostakin ihailemaan taidokkaita ja säihkyviä koruja. Innsbrukista pääsee myös bussilla suoraan museon portille noin vajaassa puolessa tunnissa.\nHeinäkuussa siellä taitaa olla kovat ruuhkat, joten pahimpia lomakuukausia kannattaa välttää. Meille tämä viimeviikkoinen aika oli paras mahdollinen, niin sään kuin väen vähyydenkin vuoksi. Vain Obamaa ja Merkkeliä suojelemaan kutsutut tuhannet poliisit olivat pieni vaiva, vaikka kieroteitä pitikin välillä heidän käskystään usein ajella. Pelkäsivät mielenosoittajia, joista toiset kuulemma tulivat jopa alppien yli, kun teitä vartioitiin niin tarkasti.\nIrja Laamanen 14.6.2015 17:58\nSwarowskia vai timantit? Kristallit ovat onneksi edullisempia, mutta voihan noilla taidokkailla luomuksilla olla melkoinenkin hinta. Museo on tietysti oma erilainen elämyksensä.\nkaija kelhu 14.6.2015 19:29\nNäin on ja hintaluokatkin sopivat melkein kaikkien kukkarolle. Suuret kristalliveistokset maksavat tuhansia euroja, mutta pieniä koristeveistoksia saa jo muutamilla satasilla.\nMuistan vielä hyvin kuinka siellä ensimmäisen kerran käydessäni joskus ehkä 15-vuotta sitten, niin olin täysin lumoutunut Swarovskin museon tunnelmasta. Silloin lopussa oleva myymäläkin oli täysin musta, niin lattiat kuin seinätkin. Pienet ja sirot japanilaiset myyjättäret olivat pukeutuneet mustiin pitkiin mekkoihin ja näyttivät melkein liukuvan eteenpäin. Siinä pitkä suomalainen nainenkin tunsi olevansa lenkkareissaan kömpelö jättiläinen, joka oli jo muutenkin ihmeissään kaikesta kristallien välkkeestä.\nNyt oli myymälä saanut normaalimman ja tylsemmän oloasun, joka ei tavallisista hienoista myymälöistä juuri enää eroa. Se on mielestäni vahinko. Onneksi taas museopuoli on edelleen kiehtova ja siihen on tullut mukaan uusia juttuja, kuten oopperamusiikki ja taiteilijoiden yhä mielikuvituksellisemmat luomukset. Luulen ettei käynti jätä ketään kylmäksi...\nIrja Laamanen 14.6.2015 22:27\nKaija, jos ei olisi jo matkat hiukan pidemmällekin sovittuna, voisin lähteä tuolle elämysten tutkimusmatkalle.\nkaija kelhu 14.6.2015 23:01 Vastaus kommenttiin #5\nAjattelin vielä kirjoittaa meidän matkamme muistakin mielenkiintoisista kohteista, joissa nuo ihanat Baijeri ja Tiroli ovat pääosassa. Maisematkin ovat suurenmoisia hitaasti kuljettuna:)\nKannattaa seuraavaksi harkita sitäkin matkaa, jos vielä reippaita ajokuntoisia on mukana. Itse matkustus on melkoisen halpaakin. Kunnollinen vuokra-auto maksaa Saksassa vain noin 50 euroa päivä ja Stokkan hulluilta saa helposti edullisen lennonkin Etelä-Saksaan. Syöminen ja juominen on myös niin paljon halvempaa kuin meillä, että välillä jopa kyselin kauppiaalta, että onkohan kaikki laskussa mukana.\nAri Alsio 14.6.2015 21:53\nHieno eläysmatkailu Kaijan kuvilla ja kerronnalla.\nkaija kelhu 14.6.2015 22:20\nKiitos Ari, sinulla on aina vaan yhtä kohtelias ja myönteinen asenne! Kivaa...\nSeija Nylund 15.6.2015 08:37\nKiitos Kaija, ja harmi että en ole tiennyt kun Innsbruckistakin olisi ollut lyhyt matka. Itävaltaa on tullut koluttua kun edesmennyt ystävättärenikin asui Wienissä, ehkä en siitä syystä ole tullut selanneeksi nähtävyyksiä vaan matkustanut sinne minne on vietykin. Ja työnkin pohjalta, jolloin vapaa-aika on ollut rajattua.\nKristallin sijaan olen pällistellyt ovien hiottuja ikkunalaseja, mitä arvokkaampi vanha rakennus sen taidokkaammin hiotut ovi-ikkunalasit. Matkamuistoja ostan yleensäkin vain vähän, mutta lahjana Itävallasta on hiottukuvioinen peili.\nkaija kelhu 15.6.2015 10:29\nSinulla on mielenkiintoinen harrastus Seija. Miksi et tekisi siitä meille kiinnostuneille blogin? Mielellään kuvien kera...kiitos.\nItsekin usein kuvailen ikkunoita ja ovia, mutta en varsinaisesti lasituksen tähden vaan, että niissä on vain sitä jotakin. Vanha ja kulunut voi olla jopa kauniimpi kuin uusi ja korea.\nOlen huomannut muuten saman "ongelman" kun tapaa ulkomaalaisia ystäviään, että heidän omat kiinnostuksen kohteensa ovat niitä joita käydään katsomassa:) Itse olen kerran Hampurissa kulkenut päivän "ihastelemassa" satamia, enkä kehdannut sanoa, että vähempikin riittäisi.\nSeija Nylund 15.6.2015 11:14\nMutta kun ei ole niitä kuviakaan. Harrastin anno domini valokuvausta ja siippakin kehitteli alkuun kuviani kun työetuihinsa kuului siihen pimeä huone, mutta sittemmin kuvaaminen on jäänyt kutakuinkin sikseen kun molempien valokuville olisi kohta tarvittu melkein huone.\nSiitä olen samaa mieltä että työvieraaltakin soisi joskus kysyttävän mitä haluaisi nähdä, sano siinä sitten EVVK kun työajan ulkopuolella joutuu ihastelemaan vaikka jotain halvatun patoa.\nkaija kelhu 15.6.2015 14:44 Vastaus kommenttiin #9\nHeh, juuri näin. Luulen myös että me suomalaiset olemme liian arkoja tuomaan esiin mitä me oikeasti haluamme nähdä ja kokea. Samaisessa Hampurissa istuin yhden kokonaisen päivän saksalaisen ystävän rivitalon pihalla ja kaipailin koko ajan Hampurin iloihin, mutta en kehdannut sitä sanoa ääneen. Eli menetin yhden lomapäivän katsellen samanlaista maisemaa ja kukkia kuin on meillä kotonakin:)\nSeija Nylund 15.6.2015 16:24 Vastaus kommenttiin #10\nSamaa täälläkin, olen katsellut ja kuunnellut puolisen päivää selostuksia itävaltalaisen asiakkaan vasta rakennuttaman talon uusista istutuksista. Miksi meninkään sanomaan että olen harrastanut puutarhanhoitoa. Mutta toisaalta lahjahevosen hampaisiin ei ole katsomista, varsinkin iäkkäämpien koteihin saa harvoin kutsuja ja kokonaisuutena se vierailu oli aamukävelyineenkin vuoren rinteellä ikimuistoinen elämys.\nJa joskus on rentouttavaa olla vaan, Wienissäkin poikkesin kylässä käymättämme muualla kuin vaikka Hundertwasserhausin kahvilassa, ja ystävättäreni miehineen olivat tyytyväisiä kun tätä suomalaista ei vaihteen vuoksi tarvinnut roudata minnekään. Toki usein vietiin Wienin lähellekin paikkoihin, joihin turistina ei löytäisi kuten Heurigeniin, jossa kerran sattui olemaan häät. - Nyt siitä kaikesta on jäljellä kultaiset muistot, ensin menehtyi sairauteensa ystävättäreni mies, sitten suomalainen ystävättäreni omaansa.\nViola Heistonen 15.6.2015 15:32\nOlen minäkin osunut kerran tuonne Swarovskin kristallimaailmaan! Hieno paikka.\nOlen jonkun kristallipallon sisällä kuvassa! En muista oliko se hissi vai joku muu niin iso tila?,että mahduin sinne?:)\nkaija kelhu 15.6.2015 17:00\nTarkoitatkohan isoa kristalliseinäistä hämärää pyöreää "huonetta" josta minäkin yritin ottaa sisäpuolelta kuvaa, muttei siitä oikein mitään kunnollista tullut, kun oli liian kimmeltävää kristallia joka seinällä. On, on se erikoinen paikka.\nViola Heistonen 15.6.2015 20:12\nTarkoitan.Kuva onnistui sisäpuolelta, mutta siitä on jo varmaan yli 10 vuotta kun kävin siellä.Jossain ne kuvat ovat tallennettu...Kauniit muistot jäivät siitä onnistuneesta matkasta. Asuimme Seefeld in tirol kylässä toukokuun ja kesäkuu vaihteessa. Sieltä sitten kävimme Insbrukissa.\nkaija kelhu 15.6.2015 21:54 Vastaus kommenttiin #14\nKymmenessä vuodessa on siellä paljon muuttunut, mutta samojakin huoneita löytyy. Nyt oli tullut useita lisää ja shokkivaikutelmia on myös lisätty. Mustasta huoneesta jossa soi kohtalokas musiikki videolta ja heti seuraavaksi siirryttiin huikaisevaan valoon ja jouluiseen kepeään musiikkiin ja lauluun.\nMistähän saataisiin meillekin vastaavia uusia vetonauloja turisteille ihmeteltäväksi:)\nkaija kelhu 16.6.2015 19:02\nViola, lisäsin vielä kuvan kristallikuplasta, josta puhuit. Siinä välillä seinille ilmestyi pieniä hahmoja seinien välkkeen sekaan - muistuttivat lähinnä haamuja tai peikkoja.


Maailmanlopun vihreät viivat / Vihreä Lanka 10.12.1999\nMaailmanlopun vihreät viivat\nKirjoituskone yhdistettynä televisioruutuun. Miksei kukaan kertonut?\nVUOSI SITTEN vierailin Mulengun pienviljelijäperheessä Kafuen maalaiskunnan mieltä ja silmiä hivelevässä maaseutumaisemassa. Ihastuin Henry ja Jane Mulengun piparkakkutalon oloiseen savimajaan vuorituulen kuiskeessa. Sitäkin enemmän minua viehättivät Henryn ja Janen hymyilevät silmät ja positiivinen luonteen laatu.\nViime viikolla oli tullut aika istua toistamiseen kukkuloiden keskellä. Vuosi sitten Henry ja Jane omistivat seitsemän lehmää. Viime viikolla pellolla köpitteli vain yksi – kapinen sellainen. "Kuolivat pois", sanoi Jane.\nVuosi sitten perheen yhdeksäs lapsi lutkutti äidin pulleasta rinnasta eliksiiriä pieneen eloonsa. Viime viikolla kutittelin samaisen aliravitsemukseen vaipuneen tytön varpaita saadakseni aikaan pilkettä elottomiin lapsen silmiin. Äidin laiha varsi istui minussa kiinni. Suonikas käsi piteli minua kädestä. Sovimme, että ennen sadekautta tuon lapselle lämpimän peiton ja äidille uuden hamekankaan. Iloitsimme asiasta jo etukäteen.\nViime viikolla istuin kukkuloiden keskellä, puun varjolehdossa, tuulen kuiskeessa, ja kerroin Henrylle ja Janelle tarinan siitä, millainen on tietokone. "Vai jotta kirjoituskone yhdistettynä televisioruutuun. Siinäkö kaikki. Miksei kukaan ole sitä meille aikaisemmin kertonut", päivitteli Jane. Meitä nauratti.\nPuun alle kerääntyi iltapäivän painuessa yhä enemmän humalaisia pienviljelijöitä. Sana oli kieppunut puskassa vinhaan. Valkonaama-musungun oli nähty saapuvat kylään.\nKylän juoppolallit myönsivät, että heitä pelotti. "Vuosituhannen vaihteessa paavi lähettää sotilaansa tänne, ja ne jotka eivät usko, tapetaan", kertoi Henry vakavana. "Ja pääkaupungissa näkyy tietokoneessa sinisiä ja vihreitä viivoja", muisteli Jane papin saarnanneen.\nMaailmanlopusta näkyi kertoman mukaan ympärillä muitakin merkkejä. Kafuen kaupungissa iso yritys oli kopsahtanut konkurssiin. Liian moni oli menettänyt työpaikkansa. Ja miksi ihmeessä opetusministeriö julisti koulun ensi vuonna alkavaksi vasta helmikuussa. "Eikö olekin hämärää", kysyi Jane.\nViime viikolla, puun katveessa, tuulen kuiskeessa, kertoivat pienviljelijät, että he ovat luovuttaneet. Millennium tuo kuoleman joka tapauksessa. Jokunen oli jättänyt istuttamatta maissit ja tomaatit, yhä useampi oli kännissä yöt päivät. Mitäpä sitä yrittämään, kun paavin sotilaat tulevat kuitenkin.\n"Tässä puun alla me istumme työviikon ja kirkon seremonian jälkeen sunnuntaiehtoota. Oikaisemme jalkamme ja väittelemme, mitä meille tapahtuu, kun vuosituhat vaihtuu", sanoi eräs kylän eukko.\n"Tulethan käymään ensi kuussa", kysyi Jane. "Tokkopa minun kannattaa. Oletteko täälläkään, jos ne paavin sotilaat tulevat", heitin vitsiksi. Muistoksi otimme valokuvia.\nMatkalla kotiin sain kuulla, että kyseisen maalaiskunnan muutaman kylän alueelle on lyhyessä ajassa noussut seitsemän eri kirkkokunnan palvontapaikat. Paimenet kilpailevat alueen luku- ja kirjoitustaidottomasta laumastaan.\nSeitsemännen päivän adventistien pappi oli järkyttänyt kyläläisiä eniten saarnaamalla tietokoneen viivoista ja paavin sotilaista. Valtaosan viljelijöistä uskotaan rukoilevat hänen kirkossaan tuona pelottavana yönä.


Kun aika on - vetoketjupussukoita kiitoksiksi - Punatukka ja kaksi karhua\nPäivä täynnä liikutusta ja hyviä hetkiä. Pieniä käsiä omaani puristuneena, kilpailua siitä, kuka ehtii syliini juuri sillä hetkellä. Halauksia, harvahampaisia hymyjä ja hiusten pörrötystä. Heippahaleja, hyvän jatkon toivotuksia ja ihania muistamisia. Kainaloon painautuva pieni ihminen ja kuiskaus " tulethan sinä taas maanantaina, kai me vielä nähdään?".\nTulenhan minä, vielä muutaman viikon ajan. Onneksi tulee myös moni ryhmämme lapsista, joilla ei kesäloma vielä alkanut. Osalla alkoi, sillä eilen oli eskarin viimeinen päivä. Kasaan on taputeltu kausi 2017-2018 hienojen, kouluikää kolkuttelevien suurten persoonien kanssa. On muun muassa taiteiltu, retkeilty, soitettu ja laulettu, liikuttu, leikitty, harjoiteltu kirjaimia ja numeroita, tutkittu qr-koodeja ja pelattu, luettu satuja, tutkittu ja kokeiltu, ulkoiltu niin räntäsateessa kuin auringon helliessä, opeteltu tekemään kärrinpyörää. Samalla opelteltu ihmisenä olemista. ihmisenä toinen toisillemme. Sitä miten toista kohdellaan ja miten puhutaan ystävällisesti. Miltä tuntuu toisesta, miltä tuntuu minusta itsestäni. On opeteltu ajattelemaan itse, ymmärtämään ympärillä olevaa. Ihmettelemään ja näkemään kauneutta. Ja se, jos mikä, merkitsee.\nPedagogina minulla olisi vielä paljon opittavaa, eikä koskaan varmasti valmiiksi tulisikaan. Toivon ja uskon kuitenkin antaneeni näille ryhmäni lapsille jotain oleellisempaa kuin sen, oppivatko he aakkosjärjestystä ennen ekaluokkaa. Yritin antaa heille tunteen siitä, että he ovat tärkeitä, sellaisina kuin ovat. Kohdata, kuten toivoisin omia lapsiani kohdattavan silloin, kun minä en ole siipiäni heidän ylleen levittämässä. Sanoittaa tilanteita ja tunteita, auttaa ristiriidoissa, puhaltaa pipit ja halata. Pitää sylissä, hassutella ja kertoa lapsen olevan ihana. Päästää lapset minua lähelle, jolloin minäkin pääsin ja sain yhteyden niihinkin, joille se ei aina helppoa ole. Siinä minun vahvuuteni, se mistä kasvattajana olen työssäni erityisen ylpeä.\nJa sehän se paras palkintokin on. Vastakaiku, molemminpuolinen kiintyminen ja välittäminen. Mutta näin lopussa, myös raskainta. Kun työtä tekee, kuten kaikkea muutakin elämässä, suurella tunteella ja sydämellä, tuntuu sydän välillä särkyvän. Luopuminen ei ole vahvuuteni. Pitää vain luottaa siihen, että elämä kohtelee heitä hyvin, minun lainalapsiani, jotka todennäköisesti kymmenen vuoden päästä eivät enää minua muista. Minä muistan kyllä, olivathan he minun ensimmäinen ryhmäni.\nHaikealta tuntuu etenkin nyt, kun tiedän, etten palaa syksyllä, kuten jo luulin tekeväni. Yhtäkkiä ohitseni kiisi juna, jonka kyytiin en voinut olla hyppäämättä, vaikka se tarkoittikin uutta suuntaa. Tai oikeastaan vanhaa, paluuta lähtöpisteeseen. Joskus pitää käydä vähän kauempana, jotta näkee lähelle. Lähdön tunnelmissa ja ikävän lyödessä mietityttää, päätinkö oikein. Toivottavasti. Odotan syksyä ja sen mukanaan tuomia haasteita kuitenkin innolla ja uskon olevani hyvä siinäkin, mihin nyt ryhdyn. Ehkä olenkin koko ajan ollut toimintaterapeutti vain varhaiskasvattajaksi naamioituneena.\nKoska arvostukseni ja kiitollisuuteni omien lasteni kasvattajia kohtaan ei suinkaan ole vähentymään päin, oli muistamisia tehtävä tänäkin keväänä. Vaatimaton kiitos siitä, että he paitsi pitävät lapseni tallessa työpäivän ajan, he myös välittävät minulle tärkeimmistä tyypeistä. Etenkin nyt, kun molemmat lapset siirtyvät isompien ryhmiin, on haikeutta ilmassa senkin suhteen. Mielikuvitus ei lahjojen suhteen lähtenyt lentoon ja aikakin oli rajallista, joten päädyin jälleen pussukoihin. Koska niitä tarvitsee aina. Sisälle suklaata ja mahdollisuus päävoittoon, jos onni sattuu suosimaan. Pussukoiden päälliskankaat ovat Almandiinilta tuota yhtä Marimekkoa lukuunottamatta.\nNyt nielaisen itkut pois kurkusta ja nautin viimeisistä työviikoista ennen lomaa. Nähdään pian ♥\nLähettänyt Hanna/ Punatukka ja kaksi karhua ♥ klo 23.42\nTunnisteet: featured, käsityöt, oma elämä, pussukka\nPikku Akka 5. kesäkuuta 2018 klo 7.00\nPussukka on hyvä lahja! Kauniita kankaita olet valinnut pussukoihin. :) Onnellista kesän aikaa Sinulle! :)\nHanna/ Punatukka ja kaksi karhua ♥ 5. kesäkuuta 2018 klo 14.24\nKiitos samoin Sinulle Pikku Akka ❤\nAnonyymi 5. kesäkuuta 2018 klo 9.23\nTarina kesän tulosta työpaikastasi oli kaunis. Uudet tuulet joskus on hyväksi, vaikka hypätessä uuteen hirvittää.\nPussukat omien lapsiasi hoitajille on kauniit. Varmasti pidetyt. Suklaan voi syödä, arvan raaputtaa ja pussukan, niin ... tehdä mitä tykkää. Varmaan tarkoitus löytyy.\nNuo kaksi tarinaa peräkkäin pisti miettimään, että odottaako hoitaja saavansa huippusöpöjä lahjuksia keväisin? Onko pakollista lahjoa? Erillisinä tarinat ei olisi vahvaa tällaista mielikuvaa välttämättä luoneet.\nHanna/ Punatukka ja kaksi karhua ♥ 5. kesäkuuta 2018 klo 14.23\nKiitos erinomaisesta kysymyksestä ja pahoitteluni, että olen tarkoittamattani tällaisen aasinsillan luonut! Aihe on ollut paljon somessa esillä ja olen samaa mieltä siellä kommentoineiden kasvattajien tms. kanssa. Eli lahjoja ei tietenkään ole pakollista antaa enkä usko monenkaan mitään odottavan. Toisaalta opettajien ja muiden vastaavien muistaminen on tapa, johon itse olen oppinut ja siksi koen tärkeänä jatkaa sitä, etenkin, kun olen niin positiivisesti vaikuttunut lasteni hienosta hoidosta ❤ Itselle muistamisten saaminen on iloinen yllätys, sillä valehtelisin jos väittäisin, ettei kiitos työstä lämmitä mieltä. Mutta pelkkä kiitoskin on jo tosi paljon ja sen kertominen riittää hyvin, jos kokee työntekijän kiitoksia ansaitsevan :)\nMoi! Kävin lukemassa sun kuulumisia ja ihastelemassa kauniita ompeluksia. Olet kirjoittanut niin nätisti, että eihän tähän voi olla kommentoimatta. Mahtava ope olit meidän lapselle. Työn teko sydämellä välittyi läpi lukuvuoden. Iso kiitos siitä ❤!


Laineet Iisalmen sairaalan ympärillä huuhtovat tosiasioita alleen – Hannakaisa Heikkinen\nLaineet Iisalmen sairaalan ympärillä huuhtovat tosiasioita alleen\nAluesairaaloiden rooli ja tulevaisuus pohdituttavat, etenkin kun sote-sektorilla on meneillään myös muita isoja uudistuksia. Taustalla on paljon väärinymmärrystä, politikointia ja epäluottamusta sairaanhoitopiirien kykyyn tuntea alueidensa tarpeet.\nOn hyvä, että asia käsitellään läpikotaisin. Samalla kuitenkin toivon, että paikallisesti pidettäisiin painopiste arjessa tarvittavien terveyden- ja sosiaalihuollon palveluiden saatavuudessa ja laadussa. Juuri perustason palvelut ovat päässeet monin paikoin rapautumaan. Tarvitsemme tulevaisuuteen katsovaa keskustelua siitä, miten lähipalveluja kehitetään ja kansanterveyden kannalta olennaisia palveluja tuodaan lähelle ihmistä. Leikkaukseen voi mennä hieman kauemmaskin, ja samalla aluesairaaloissa vapautuu resursseja kuntouttavaan toimintaan ja perustason toiminnan vahvistamiseen.\nTerveydenhuoltolaki antaa alueille runsaasti valtaa määritellä, miten terveydenhuolto ja leikkaustoiminta järjestetään. Sairaaloiden työnjakoa kehittämällä taataan terveydenhuollon ammattilaisten ja resurssien riittävyys myös jatkossa vanhenevassa Suomessa.\nIisalmen sairaalassa on tehty jo paljon sote-integraatiota muiden yksiköiden kanssa, ja käsittääkseni leikkaustoiminnan osuus sairaalan budjetista on alle 5%. Tärkeää onkin keskustella siitä, mikä tärkeä rooli sairaalalla on tulevaisuudessa lähipalveluiden tuottajana. Esimerkiksi syövän, murtumien tai niveloperaatioiden suhteen kuntoutus ja suurin työ alkaa vasta leikkauksen jälkeen. Näissä aluesairaaloilla on yhä korostuva merkitys.\nIisalmen sairaalassa voi ja tulee jatkossakin olla laaja kirjo erikoisalojen osaamista. Monia toimenpiteitä voidaan tehdä ilman anestesiaa. Jos niin alueellisesti päätetään, sairaalassa on mahdollisuus tehdä esimerkiksi kaihileikkauksia ja erilaisia polikliinisia leikkauksia, joihin ei tarvita anestesiaa esimerkiksi korvatautien, käsikirurgian tai gynekologian alalta, sisätautien ja neurologian erikoisalojen toimenpiteitä, erilaisia tähystyksiä, sytostaatti- ja muita syöpähoitoja sekä esimerkiksi dialyysihoitoja.\nKun ikäihminen kaatuu kotona, hoidon lyhin osa tapahtuu leikkaussalissa, jossa vietetään ehkä tunti. Laitoksessa sen sijaan menee helposti jopa 50 päivää kuntoutuksessa. Kuntoutuksen tärkein osuus alkaa leikkauksen jälkeen, ja siinä aluesairaaloilla on merkittävä rooli. Keskeisintä on se, miten mummo pärjää kotona toimenpiteen jälkeen.\nOn tärkeää, että perusterveyden- ja sosiaalihuollon palvelut ovat jokaisen yläsavolaisen ulottuvilla ja Iisalmen sairaalan toiminnot tukevat väestön terveyden edistämistä ja sairauksista toipumista parhaalla mahdollisella – ja myös kustannusvaikuttavalla – tavalla.\nAluesairaaloilla on paikkansa jatkossakin lähipalveluiden ja kuntouttavien palveluiden tuottajina ja väestön hyvinvoinnin tukijana. Iisalmen sairaala on niin osaamisen, varustuksen kuin rakenteiden puolesta erinomaisessa kunnossa ja sillä on merkittävä rooli jatkossakin. On hyvä muistaa, että sote-palvelujen ”isäntä” on jatkossa maakunta eli Iisalmen sairaalan tulevaisuus on omissa käsissämme.\nTerveystieteiden maisteri, kansanedustaja (kesk.) Kiuruvesi\nMielipidekirjoitus Iisalmen Sanomissa ja Savon Sanomissa 19. lokakuuta 2017\n19 lokakuun, 2017 /by hannakaisa\nhttp://www.hannakaisaheikkinen.fi/wp-content/uploads/logo-2.png 0 0 hannakaisa http://www.hannakaisaheikkinen.fi/wp-content/uploads/logo-2.png hannakaisa2017-10-19 07:42:512017-10-19 07:42:51Laineet Iisalmen sairaalan ympärillä huuhtovat tosiasioita alleen\nViikkokirje 41/2017 Viikkokirje 42/2017


Pois potkittu ilman YT-neuvotteluita - YT-neuvottelut - Suomi24 Keskustelut\nPois potkittu ilman YT-neuvotteluita\nOnko työntekijöiden kokemuksia potkuista tuotannollisilla ja taloudellisilla syillä ilman, että YT-neuvotteluita ja YT-menettelyä olisi noudatettu miltään osin, vaikka näitä olisi pitänyt noudattaa?\nLakihan määrittelee asian selvästi - 20 työntekijän firmoissa YT-menettelyä tulee noudattaa.\nOn potkittu ainakin ylempiä toimihenkilöitä. Naamioitu usein sopimusratkaisuksi erorahoin.\nEipä ole työnantaja vastannut määräajassa edes työ- ja elinkeinoministeriön alaisuudessa toimivan yhteistoiminta-asiamiehen selvityspyyntöön..että sellaista toimintaa. Sakkoja taitaa alkaa sieltäkin suunnalta tipahtelemaan.


Projektinhallinta-koulutus | Vanuextra\nIlmoittaudu oheisella lomakkeella Etelä-Suomen vasemmistonuorten projektinhallinnan koulutukseen. Koulutus järjestetään verkossa 6.5. kello 17:00-20:00. Maanantaihin 4.5. mennessä ilmoittautuneet jäsenemme saavat koulutusta edeltävänä päivänä, tiistaina 5.5., tarkemmat ohjeet ja linkin osallistumista varten.\nTarvitset osallistuaksesi älypuhelimen, tabletin tai tietokoneen, jossa on toimiva mikrofoni. Tämän lisäksi kannattaa varata viereen mieleiset muistiinpanovälineet.\nKoulutuksessa noudatetaan Vasemmistonuorten turvallisemman tilan sääntöjä.\n16:00-17:00 Voit liittyä videoneuvotteluun ja testata, että se toimii\n17:00-17:30 Esittely ja tutustumista\n17:30-18:30 Koulutuksen ensimmäinen osa\n18:45-19:45 Koulutuksen toinen osa\n19:45-20:15 Koulutuksen purku ja palaute\nKoulutusta tukee KSL-opintokeskus.\nKoulutus on tarkoitettu vasemmistonuorten jäsenille. Jotta voimme huolehtia osallistujien turvallisuudesta, ei-jäsenten osallistuminen on mahdollista vain erityisestä syystä\nOlen Etelä-Suomen vasemmistonuorten jäsen\nOlen jonkin muun vasemmistonuorten piirin jäsen\nEn ole jäsen, mutta haluan osallistua\nKirjoita tähän sähköpostiosoite, johon voimme lähettää tarkempia tietoja koulutukseen osallistumisesta. Lomakkeella kerätyt yhteystiedot poistetaan, kun niitä ei enää tarvita koulutuksen järjestelyihin eikä niitä käytetä muihin tarkoituksiin.\nKirjoita tähän puhelinnumero, johon voimme lähettää tarkempia tietoja koulutukseen osallistumisesta. Lomakkeella kerätyt yhteystiedot poistetaan, kun niitä ei enää tarvita koulutuksen järjestelyihin eikä niiitä käytetä muihin tarkoituksiin.\nKokemus projektien toteuttamisesta\nKerro, millaista aiempaa kokemusta sinulla on projektien toteuttamisesta. Oletko kenties vetänyt iskevän somekampanjan tai järjestänyt tapahtuman? Voit kertoa myös, jos olet kokenut projektien tekemisessä joitakin erityisiä ongelmia, joihin toivoisit vastauksia, niin voimme muokata koulutusta sen mukaan.\nMillaisia asioita koulutuksen järjestäjän tulisi huomioida, jotta voisit osallistua koulutukseen mahdollisimman hyvin?


Luottotalolla yhteys valelaskutukseen ja paloittelumurhaajaan - Kotimaa - Uutiset - MTV.fi\nLuottotalolla yhteys valelaskutukseen ja paloittelumurhaajaan\nKotimaa Julkaistu 17.12.2008 20:19 (Päivitetty 21.12.2008 05:04)\nKulutusluottoja tarjoavan Luottotalo Fennon taustalta löytyy kytkös Suomen suurimpaan valelaskutusjuttuun ja Tallinnan paloittelumurhaan, kertoo MTV3:n 45 minuuttia -ohjelma.\nLuottotalo Fennon tuotteet tunnetaan nimillä Hetilainaa ja 1laina. Erinomaista tulosta tekevä yritys arvioi olevansa markkinoilla kolmen suurimman toimijan joukossa.\nFenno nousi julkisuuteen neljä vuotta sitten, kun se tarjosi talletuksille kovaa korkoa - ilman luottolaitoslupaa. Tästä toiminnasta se joutui luopumaan, mutta jatkoi kulutusluottojen myöntämistä.\nKun media selvitteli yrityksen omistussuhteita, Fenno ilmoitti omistajakseen Primary Capitalin.\nSen olivat Viroon perustaneet nuoret kaverukset Markus Pönkä ja Rene Kuuskmann. Myös 45 minuuttia -ohjelma tutki tuolloin Fennon taustoja. Kävi ilmi, että yritys toimi Helsingin Kutomotiellä samassa osoitteessa kuin tuhansille pienyrittäjille valelaskuja lähettänyt numeropalveluyhtiö.\nTuolloin Luottotalo Fennon toimitusjohtajana toiminut Kuuskmann väitti, että hänellä ei ole mitään tekemistä valelaskutusfirman kanssa.\n- Olen myynyt yhtiön jo aikoja sitten ja poistunut hallituksesta, Kuuskmann selitti haastattelussa loppuvuodesta 2004.\nHelsingin käräjäoikeus oli viime keväänä Kuuskmannin osuudesta eri mieltä. Se tuomitsi valelaskujutussa sekä Kuuskmannin että Pöngän vankeuteen törkeistä petoksista. Kuuskmannin osalta langetettu vankeustuomio oli ehdollinen.\nValelaskujuttua käsiteltäessä Markus Pönkä oli jo tuomittu Virossa henkirikoksesta.\nMurha tapahtui joulukuussa vuonna 2005 sen jälkeen, kun Pönkä oli paennut taloussotkujaan Tallinnaan. Riitaannuttuaan suomalaisen valelaskutuskumppaninsa kanssa Pönkä ampui nuoren miehen ja paloitteli ruumiin. Karmea löytö paljastui vuokranantajalle tämän mentyä asuntoon.\nVirossa Pönkä tuomittiin 12 vuoden vankeuteen. Nyt hän kärsii rangaistuksiaan Suomessa, Riihimäen vankilassa.\nKuuskmann ja Pönkä ovat kiistäneet syyllistyneensä valelaskuihin - juttua käsitellään vielä hovioikeudessa.\nAsianajaja otti päämiehensä vastuuaseman\nEntinen Luottotalo Fennon keulamies Kuuskmann työskentelee edelleen yrityksessä. Nykyinen hallituksen puheenjohtaja Antti Hirvi vähättelee kaksikon yhteyttä Luottotalo Fennoon.\n- Tämä toinen (Pönkä) ei ole koskaan ollutkaan yrityksessä. Mitä tulee Kuuskmanniin, on jo pitkä aika siitä, kun hän oli yrityksen hallinnossa mukana, Hirvi selittää.\nItse asiassa aikaa on kulunut reilu vuosi.\nViime lokakuussa, valelaskutusjutun käsittelyn alkaessa Hirvi toimi käräjäoikeudessa Kuuskmannin asianajajana.\nSyytteidenluvun jälkeen Kuuskmann jätti Luottotalo Fennon hallituksen puheenjohtajuuden. Yllättäen tilalle siirtyi hänen asianajajansa.\nHirvi ei näe toiminnassaan mitään epäeettistä, vaikka hyvän asianajotavan sääntöjen mukaan "asianajajan on vältettävä asianajotoimintaan kuulumattomia liiketoimia päämiehensä kanssa".\n- En näe tässä mitään ristiriitaa, sillä kyse on vain yhdestä yhtiön työntekijästä, Hirvi kuittaa.\nLiiketoimintakielto ei estä bisneksiä\nSekä Kuuskmann että Pönkä saivat valelaskujutun yhteydessä viiden vuoden liiketoimintakiellot.\nMolemmilla on kuitenkin vastuutehtäviä virolaisissa yrityksissä.\nSuomen kaupparekisteriin puolestaan perustettiin viime vuonna Lakiasiaintoimisto Nimetön & Co Ky. Sen yhtiömiehinä on kaksi virolaista firmaa, joiden takaa löytyy Markus Pönkä.\nYrityksen osoite johtaa Riihimäen vankilaan. Valheellisten tilisiirtolomakkeiden lähettämisestä tuomitun miehen uuden firman aputoiminimi on - "Tilisiirtoneuvoksen toimisto".\nKulutusluottoja köyhässä Moldovassa\nAsianajaja ja Luottotalo Fennon hallituksen puheenjohtaja Antti Hirvi on monessa mukana. Suomessa hänellä on kaupparekisteriin merkitty vastuuasema peräti 30:ssa yrityksessä.\nKytkökset ulottuvat myös Viroon. Sinne Hirvi on hallituksen jäsenenä IuteCredit Europessa, joka tarjoaa Fennon tapaan kulutusluottoa. IuteCreditin markkina-alueisiin kuuluu jopa köyhä Moldova. Siellä kansalaisen keskiansio kuukaudessa on reilut 100 euroa.\n- Moldova on erikoinen paikka, koska sieltä on yli miljoona ihmistä muualla töissä. Toisin sanoen, se mikä näkyy kansantaloudessa kiertävänä rahana on ihan eri asia kuin se mikä siellä oikeasti kiertää, Hirvi selittää aluevalintaa.\nLuottotalon keulamies myös vaalirahoittajan hallituksessa\nSamaan aikaan kun Antti Hirvi toimii valelaskuttajan asianajajana ja Luottotalo Fennon hallituksen puheenjohtajana, hän istuu myös Helsingin Mekaanikontalo Oy:n hallituksessa varajäsenenä.\n- Mekaanikontalo? Ai niin, taidan olla vanhastaan merkitty varajäseneksi. Tunnen toki omistajan, mutta en ole millään tavalla mukana Mekaanikontalossa. Tuskin olen koskaan ollut edes hallituksen kokouksessa, Hirvi muistelee.\nSuursijoittaja Ahti Vilppulan määräyksessä oleva Mekaanikontalo paljastui viime keväänä yhdeksi vaalirahoittajaksi. Ilta-Sanomat kertoi vaalirahakohun yhteydessä Mekaanikontalon eksoottisista omistusjärjestelyistä.\nMekaanikontalon omistus on luxemburgilaisessa Procomex-yhtiössä. Sieltä jäljet johtavat Kilbrin-yhtiöön Brittiläisten Neitsytsaarten veroparatiisissa. Sinne jäljet päättyvät.\nMekaanikontalo tuki muun muassa ympäristöministeri Paula Lehtomäkeä, valtiovarainministeri Jyrki Kataista ja puolustusministeri Jyri Häkämiestä.\nMinisterit sanovat nyt, etteivät he tienneet rahaa saadessaan yrityksen taustoista.\nHäkämies kertoo olevansa tyytyväinen, että veroparatiisien toimintaan ollaan puuttumassa tehokkaammin. Lehtomäki puolestaan painottaa sitä, että yrityksen on itse huolehdittava toimintansa lainmukaisuudesta.\n- Toki on tärkeää, että verot maksetaan Suomeen, jotta yhteiskunnan pyörät pyörivät, Lehtomäki sanoo.\nÄiti ja poika kuolivat häkään Ruovedellä Nuoriso ampui lapsia kohti ilmakiväärillä


Nykyään kolme koordinaattia mittaus machine(CMM) on käytetty yhä laajalti, mutta tarkkuus väline ohjelmisto on merkittäviä vaikutuksia meidän mittaustarkkuus. CMM yhtenä yleisin mittausohjelma, voi olla monia ongelmia prosessin keinotekoinen toiminta, joka johtaa vaikutus mittaus tarkkuus. Etsitkö tehokkaampi tapa vähentää virhe on tullut päivittäin on mittaus teollisuudelle. Mikä on paras tapa poistaa virheen kolme koordinaatit, alla on muutamia vinkkejä:\nEnsinnäkin, kun etsimme tapa vähentää virhe kolme koordinoida mittauslaitteen, paras tapa on pitää malli tai kokoonpano tuotteiden kattavasti, muuten saattaa olla kostautua. Jos käytämme manuaalinen tyyppi, kunkin toimijan prosessin avulla pitäisi yrittää pitää samassa mittaus nopeus pisteessä, jotta se voi mahdollisimman vähentää virhe aiheutti keinotekoinen toimivat.\nToiseksi, jos käytämme Automaattinen mittaus koneenjokaisen mittauksen aikana, automaattinen mittauselementtien vakionopeudella Mode, se voi suuresti vähentää mittaus voimassa vaikutus mittaustulokseen. Lisäksi mitataan osia valittaessa tehollinen olisi kauan mahdollisuuksien mukaan erityisesti base-elementin. Tämä takaa vaikutus mittaus.\nKaiken kaikkiaan kolme koordinaattia mittauslaitteen rooli on tärkeämpää tulevaisuudessa, käyttäjä toukokuu kohdata paljon tekijöitä, jotka vaikuttavat sen tarkkuus, joten olisimme paremmin pystyy käsittelemään tapa vähentää näitä virheitä saada tarkempi mittaustuloksia.\nPari: Säännöllinen huolto NANO CMM\nSeuraava: Koordinaatti mittauskone CNC-koneistus


akselin ideointia... - nojapyöräfoorumi.fi\nLiittynyt: 13 Touko 2015, 00:08\nPaikkakunta: Espoo / Leppävaara\nViestiKirjoittaja prelude » 27 Kesä 2015, 23:55\nTarkoitus olisi sähköistää hasen kettwiesel. Ajatus on että laittaisin moottorin pyörittämään ketjua joka menee takavaihteistolle seuraavasti:\nKeskelle runkoa tulee akseli johon tulee kolme ratasta.\n1) Polkimilta (tähän tarvitaan vapaaratas, jotta polkimet eivät pyöri moottorin voimasta)\n2) moottorilta (Tähän tarvitaan vapaaratas, jotta voin polkea ilman moottorin tuomaa lisä vastusta kun se ei ole päällä)\n3) Vaihteistolle taakse. Tämä saa olla kiinteästi kytketty akseliin.\nSinäänsä rakenne on yksinkertainen, mutta kuinka tämä rakennetaan kaupasta saatavilla standardi osilla sillä en omista metallityövälineitä joilla akselin voisi tehdä?\nSamaan liittyen. Ketjun vaihteistolle pitää kireällä se kiva jousi systeemi siellä takana (en tiedä nimeä), miten vastaavan saisi helposti toteutettua myös polkimien ja akselin väliseen ketjuun?\nArvostan paljon ideoita ja linkkejä kauppojen tuotesivuille (kun en tunne termistöä niin helpottaa paljon)\nAdminit: Siirtäkää oikeaan kategoriaan kun taisi mennä väärään.\nRe: akselin ideointia...\nViestiKirjoittaja Nebulus » 28 Kesä 2015, 11:55\nTavallinen yhden rattaan vapaaratas tulee kierteellä kiinni takanapaan. Samaan kierteeseen saa myös kiinteän rattaan toisiovetoa varten. Tarvit siis kolme teurastettavaa kierteellistä takanapaa, kaksi vapaaratasta ja fiksirattaan. Kiinnität rattaat napoihin. Katkaiset navat siten, että saat kierteellisen osan rattaineen talteen. Poistat napojen jäänteistä laakerit ja vaseliinit. Laitat sopivan putken/tangon napojen jäänteiden läpi akseliksi. Täytät ylimääräiset tyhjät tilat epoksilla siten, että saat rattaat suoraan linjaan ja jämäkästi kiinni akseliin. Laakeroit akselin päistään pyöräsi runkoon.\nMetallityövälineet toki yksinkertaistaisi aika paljon tuota rakennetta, kun saisi nuo kierteet koneistettua akselille kiinnitettäviin osiin. Ei tarvitsisi tuusata edellä mainittujen viritysten kanssa.\nViestiKirjoittaja Wacky » 28 Kesä 2015, 17:51\nVapaa rattaita saa ostaa ihan netistä. Eivät edes maksaneet ihan maltaita. Kiinnitykset vaihtelee joten sopivat vaan tilaukseen\nViestiKirjoittaja prelude » 28 Kesä 2015, 22:06\nJep vapaa rattaita ja muitakin saa ostettua vaikkapa http://www.bikeshop.fi/Vapaaratas_Dicta_17T_3_32_/ekauppa/pFW1203/&listpos=9\nJos oikein ymmärin Nebuluksen kommentin niin polkimilta tulevan ja vahteistolle menevän rattaat saisi nätisti vierekkäin vaikkapa seuraavalle akselille: http://www.bikeshop.fi/Takanapa_M475_36r_musta/ekauppa/pEFHM475AZLL/&listpos=0\nIdeoita miten tuon toisen vapaarattaan saisi akseliin kiinni?\nMikä muuten tuo kierre on jolle nuo rattaat laitetaan?\nViestiKirjoittaja mhelander » 29 Kesä 2015, 17:27\nprelude kirjoitti: Tarkoitus olisi sähköistää hasen kettwiesel. Ajatus on että laittaisin moottorin pyörittämään ketjua joka menee takavaihteistolle seuraavasti:\nTässä pitää vähän kysyä lisää... että jos pyörän on tarkoitus olla katulaillinen, tämä vaatimus ei ole ehkä tarpeen. Nimittäin laillinen sähköapu on 250W moottorilla, toimii vain kun poljetaan ja avustus loppuu 25 km/h nopeuden ylittyessä.\nToki foorumilta löytyy asiaa paremminkin tuntevia mutta noilla ehdoilla toimii suurin osa kaupallisista sähköavuista. Tuoreimmat ja ehkä parhaimmat (mun mielestä) on sellaisia joissa moottori on vapaarattaalla suoraan keskiössä kiinni ja näin itse sähköavusta ei tule muita hankaluuksia kuin akun sijoitus (ja käyttökytkimen/kaasukahvan johdotus).\nprelude kirjoitti: 2) moottorilta (Tähän tarvitaan vapaaratas, jotta voin polkea ilman moottorin tuomaa lisä vastusta kun se ei ole päällä)\nTakana on siis takapyörille napa- tai avovaihteisto jossa on vapaaratas ? Eikä ole tasauspyörästöä ?\nprelude kirjoitti: Sinäänsä rakenne on yksinkertainen, mutta kuinka tämä rakennetaan kaupasta saatavilla standardi osilla sillä en omista metallityövälineitä joilla akselin voisi tehdä?\nHelpoin väliakseli vapaarattaalla olisi sellainen jossa käytetään levyjarrullista single-speed takanapaa mutta "väärin päin". Eli jarrulevyn tilalle pultataan hammasratas takanavalle menevälle ketjulle, tulee siis vasemmalle puolelle. Oikealle puolelle sitten sinkulan vapaaratas-hammasratas josta veto keskiölle. Tällöin pitäis moottorin veto tehdä vasemmalle puolelle laittamalla kaksi levyjarru-hammasratasta päällekäin ja moottorille erillinen vapaaratas.\nToinen järkevämpi vaihtoehto olisi se jossa ketju kulkee keskiöltä takanavalle ja väliakseli on levyjarru-hammasrattaalla taittopyöränä vetopuolella tai ehkä vielä parempi paluupuolella. Ja vapaaratas on moottoria varten. Tällöin ilman sähköapua polkeminen ei hidastu moottorin takia mutta avustaessa moottori vetää paluupuolelta ja näin mukana pyörii ilman teknisiä ongelmia keskiön kammet.\nItselläni on joskus ollut mielessä rakentaa tämä viimeinen vaihtoehto mutta koska vaimon fillarointi-innostus ei tälläkään ole lisääntynyt ja itse en mokomaa tarvitse niin on jäänyt tekemättä.\nViestiKirjoittaja Nebulus » 29 Kesä 2015, 17:51\nprelude kirjoitti: Jos oikein ymmärin Nebuluksen kommentin niin polkimilta tulevan ja vahteistolle menevän rattaat saisi nätisti vierekkäin vaikkapa seuraavalle akselille: http://www.bikeshop.fi/Takanapa_M475_36r_musta/ekauppa/pEFHM475AZLL/&listpos=0\nTarkoitin siis kolmea tuollaisen navan kierreosaa:\nJotka liimataan epoksilla rinnakkain akselille.\nNoita kierreosia löytyy romukiekkojen navoista ilmaiseksi, jos jaksaa purkaa. Niihin myydään halvalla rattaita esim dx.comissa.\nViestiKirjoittaja jviirret » 29 Kesä 2015, 18:13\nsama kierre löytyy myös kasettikeskiöstä, en muista kummalta puolen. Navoista poiketen ne on terästä(tai muovia) joten suhteellisen helppo löytää hitsari niille.\nViestiKirjoittaja jori » 29 Kesä 2015, 18:37\nKuparinen pani avatarkuvassaan näkyvään retrodirectiin kaksi kierreratasta kiinni lisäämällä kierteen perälle prikan. Kun nyt kierreratas ei brikan takia enää mennyt pohjaan, vaan siitä jäi osa navan kierteen ulkopuolelle, saattoi rattaan kierteeseen kiertää pätkän kasettikeskiön (oikean puolen) kierrettä ja sen päälle sitten toisen rattaan. Hmm. saakohan tuosta selvää, mitä tarkoitin. Pitää mennä. Piirrän kuvan, kun palaan.\nViestiKirjoittaja prelude » 29 Kesä 2015, 21:17\njori kirjoitti: Kuparinen pani avatarkuvassaan näkyvään retrodirectiin kaksi kierreratasta kiinni lisäämällä kierteen perälle prikan. Kun nyt kierreratas ei brikan takia enää mennyt pohjaan, vaan siitä jäi osa navan kierteen ulkopuolelle, saattoi rattaan kierteeseen kiertää pätkän kasettikeskiön (oikean puolen) kierrettä ja sen päälle sitten toisen rattaan. Hmm. saakohan tuosta selvää, mitä tarkoitin. Pitää mennä. Piirrän kuvan, kun palaan.\nKyllä tämän noin seitsämennellä lukemisella ymmärsi. Tämähän toimii nätisti myös Nebuluksen ajatusten kanssa. Kiitos\nViestiKirjoittaja Vilijami » 29 Kesä 2015, 21:32\nMiksi sähköapu ei tule eturenkaaseen? Ois kovin paljon helpompi homma, eikä alkuperäistä voimansiirtoa tarvi pilata.\nViestiKirjoittaja prelude » 29 Kesä 2015, 21:46\nmhelander kirjoitti: Tässä pitää vähän kysyä lisää... että jos pyörän on tarkoitus olla katulaillinen, tämä vaatimus ei ole ehkä tarpeen. Nimittäin laillinen sähköapu on 250W moottorilla, toimii vain kun poljetaan ja avustus loppuu 25 km/h nopeuden ylittyessä.\nTarkoitus on tehdä katulaillinen ja haluan tuon juuri noin. Syynä on että tykkään joskus kruisailla moottorin avustuksella käytännössä polkematta ollenkaan. Käytän polkimien hidasta pyöritystä pittäkseni moottorin aktiivisena. Näin voin kontrolloida liikettä souraan jaloilla eikä tarvi käsillä tehdä ohjauksen lisäksi muuta. Esim tarkoissa tilanteissa (kävelijöitä paljon) tämä on kätevä, anna pulssin moottorille polkemalla puolikierrosta, jolloin moottori käynnistyy noin 5:ksi sekunnniksi joka riittää pitämään taas ketken pientä vauhtia yllä.\nmhelander kirjoitti: Toki foorumilta löytyy asiaa paremminkin tuntevia mutta noilla ehdoilla toimii suurin osa kaupallisista sähköavuista. Tuoreimmat ja ehkä parhaimmat (mun mielestä) on sellaisia joissa moottori on vapaarattaalla suoraan keskiössä kiinni ja näin itse sähköavusta ei tule muita hankaluuksia kuin akun sijoitus (ja käyttökytkimen/kaasukahvan johdotus).\nEhdottomasti tuo on hyvä ratkaisu. Sitähän tässäkin kopioidaan, erona vain on että mekaanisista syistä johtuen haluan siirtää tuon moottorivedon rattaan pois polkimien luota. Tietty jos jollakulla on idea miten tuon vedon saa järkevästi tehtyä poljin akseliin niin mielelläni sen kuulen. Miten sen itse ymmärrän niin toiminta on tarkalleen samanlainen kuin mitä itsekkin haen eli polkimet ovat vapaarattaan takana, moottori on vapaarattaan takana ja vaihteisto on kiinteä. Kaiken tämän ahtaminen niin pienneen ette polimet ole liian kaukana toisistaan tuntuu haastavalta.\nmhelander kirjoitti: Takana on siis takapyörille napa- tai avovaihteisto jossa on vapaaratas ? Eikä ole tasauspyörästöä ?\nTakana on avovaihteisto joka on akselilla jolla välitetään tasauspyörästön avustuksella voima renkaille.\nHarkitsin kyllä laittavani moottorin suoraan tasauspyörästön akselille, mutta tässä päästään heti siihen ilkeään ongelmaan sähkömoottoreiden momentin ja hyötysuhteen kanssa jonka takia moottoria ei ole hyvä käyttää pienillä kierroksillä. Kun se siirretään vaihteiston taakse niin moottoria voidaan pyörittää sille paremmin sopivalla kierrosluku alueella hyväksikäyttäen vaihteistoa.\nmhelander kirjoitti: Helpoin väliakseli vapaarattaalla olisi sellainen jossa käytetään levyjarrullista single-speed takanapaa mutta "väärin päin". Eli jarrulevyn tilalle pultataan hammasratas takanavalle menevälle ketjulle, tulee siis vasemmalle puolelle. Oikealle puolelle sitten sinkulan vapaaratas-hammasratas josta veto keskiölle. Tällöin pitäis moottorin veto tehdä vasemmalle puolelle laittamalla kaksi levyjarru-hammasratasta päällekäin ja moottorille erillinen vapaaratas.\nHyvä idea, kiitos.\nmhelander kirjoitti: Toinen järkevämpi vaihtoehto olisi se jossa ketju kulkee keskiöltä takanavalle ja väliakseli on levyjarru-hammasrattaalla taittopyöränä vetopuolella tai ehkä vielä parempi paluupuolella. Ja vapaaratas on moottoria varten. Tällöin ilman sähköapua polkeminen ei hidastu moottorin takia mutta avustaessa moottori vetää paluupuolelta ja näin mukana pyörii ilman teknisiä ongelmia keskiön kammet.\nTätä myös itse mietin, mutta tykkään niin että moottori ei pyöritä jalkojani.\nmhelander kirjoitti: Itselläni on joskus ollut mielessä rakentaa tämä viimeinen vaihtoehto mutta koska vaimon fillarointi-innostus ei tälläkään ole lisääntynyt ja itse en mokomaa tarvitse niin on jäänyt tekemättä.\nTäällä taas tuollainen mummo pyörä sähköavusteisena on osoittautunut hyväksi koska nyt vaimo lähtee mukaan reissuille ja hihittelee ylämäissä kun minä puuskutan kuin höytyveturi. Samoin saan valita matkanopeuden halujeni mukaan ja vaimon ei tarvitse hikoilla jos ei halua.\nViestiKirjoittaja prelude » 29 Kesä 2015, 21:50\nVilijami kirjoitti: Miksi sähköapu ei tule eturenkaaseen? Ois kovin paljon helpompi homma, eikä alkuperäistä voimansiirtoa tarvi pilata.\nPidon takia pääasiassa. Hasen eturenkaalla ei paljoa painoa ole kun mennään ylämäkeen ja samaan aikaan vedetään vielä 50kgn kärryjä. Toinen "suoravedon" ongelma on vääntömomentti, eli auttaa nätisti pikku mäissä ja tasaisella kun vauhtia on, mutta ei jaksa auttaa jyrkissä ylämäissä, jossa vauhti tippuu (ja syö akun loppuun hetkessä koska tiputaan helposti alle 10%:n hyötysuhteeseen (en tarkistanut, mutta eiköhän suuruusluokka ole tuollainen))\nViestiKirjoittaja jviirret » 29 Kesä 2015, 21:57\nprelude kirjoitti: samaan aikaan vedetään vielä 50kgn kärryjä.\nprelude kirjoitti: Toinen "suoravedon" ongelma on vääntömomentti, eli auttaa nätisti pikku mäissä ja tasaisella kun vauhtia on, mutta ei jaksa auttaa jyrkissä ylämäissä, jossa vauhti tippuu (ja syö akun loppuun hetkessä koska tiputaan helposti alle 10%:n hyötysuhteeseen (en tarkistanut, mutta eiköhän suuruusluokka ole tuollainen))\nPieni apu tähän jos pinnaa 28" kiekolle tarkoitetun moottorin 20" kiekkoon.


Asiaa koronasta - Studio Kupu\nMiten ehkäisemme koronaviruksen leviämistä?\nStudio Kupu on alusta asti noudattanut turvallisemman tilan periaatteita, mikä antaa loistavat raamit myös kriisitilanteessa toimimiseen. Noudatamme alueellisten viranomaisten suosituksia ja päivitämme käytäntöjämme jatkuvasti. Viimeksi päivitetty 12.12.2020\nToivoisimme että liikkeessämme asioitaisiin vain täysin oireettomana.\nStudio: Varatun kuvausajan voi ilman kustannuksia peruuttaa tai siirtää lyhyelläkin varoitusajalla, jos sinulla tai perheenjäsenelläsi ilmenee influenssaoireita tai olette altistuneet koronavirukselle. Myös kuvaajamme noudattavat tätä, joten tarkistathan ajanvarauksen yhteydessä yhteystietojen oikeellisuuden, jotta voimme mahdollisesti soittaa sinulle.\nMyymälä: Jäämme pienimistäkin oireista kotiin, jolloin liikkeellämme saattaa olla yllättävä sairaspoissaolo. Tiedotamme tästä sosiaalisen median kanavissamme (Instagram ja Facebook) ja mahdollisuuksien mukaan laitamme myös lapun liikkeen oveen. Pahoittelemme jo etukäteen tästä aiheutuvaa vaivaa ja kiitämme kaikkia asiakkaitamme kärsivällisyydestä tänä haastavana aikana.\nKäytämme kasvomaskeja ja suosittelemme sitä myös asiakkaillemme.\nStudio: Kuvaustilanteessa kuvattava ei luonnollisestikaan voi käyttää maskia, mutta ne kuvaajat, joilla ei ole terveydellistä estettä tähän, käyttävät kasvomaskia. Huomioithan kuitenkin, että kuvauksissa ollaan samassa tilassa yli 15 minuuttia, joten riski on aina olemassa. Teemme kaikkemme, jotta riski olisi mahdollisimman pieni.\nMyymälä: Toivomme, että asiakkaamme käyttävät mahdollisuuksien mukaan kasvomaskia liikkeessämme asioidessaan. Henkilökuntamme asettaa maskin päähän asiakkaan astuessa sisään, joten odotathan pienen hetken jotta ehdimme tekemään tämän hygieenisesti.\nKäsienpesulla on tärkeä rooli tartuntojen ennaltaehkäisyssä.\nHeti oven lähettyville on laitettu käsidesiä asiakkaille ja liikkeessämme on myös mahdollisuus käsienpesuun.\nLisäksi olemme tehostaneet siivouskäytäntöjämme ja huolehdimme tilan riittävästä ilmanvaihdosta. Kivijalassamme asioidaan normaalitilanteessakin pääosin 1-2 ihmistä kerrallaan, joten varsinaisesta ruuhkasta ei tarvitse murehtia.\nLämpimästi tervetuloa Kupun alle!\nAlppilan myymälä ja pikkustudio\nTykkää, jaa & kommentoi\nTässä tilanteesa some ja seuraajat ovat pienyrittäjälle kultaakin kalliimpia. Kerro kaverille Kupusta ja tykkää kuvistamme! Palautetta ja uusia ideoita saa myös heitellä vapaasti inboxiin. Allaolevista linkeistä pääset somekanaviimme.\nStudio Kupun verkkokaupasta löydät kattavan valikoiman kotimaisten pienyrittäjien tuotteita aina laadukkaista kehyksistä korvakoruihin saakka!\nKuva: Ani Koivisto / Malli: Betty Fvck\nTilaa Kupun uutiskirje!